Suid Afrikaanse Nuus Thread - Page 64 - Stormfront
Page 64 of 226 « First < 14 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 114 164 > Last »
05-19-2006, 07:36 AM #631
Woede oor haatspraak buite hof
Polokwane (Pietersburg). – 'n Klagte van haatspraak gaan by die Menseregtekommissie (MRK) ingedien word nadat plakkate met rassistiese slagspreuke eergister buite die landdroshof in Dendron in Limpopo rondgeswaai is.
Die VF+ en TLU SA het gister gesê hulle gaan by die MRK beswaar aanteken, terwyl Agri-Limpopo hom sterk teen die gebeure buite die Dendron-hof uitgespreek het.
Dit kom nadat sowat 300 oproerige betogers, onder wie verskeie laerskoolleerlinge, eergister plakkate met slagspreuke soos "All boers are killers", "Boer is a killer" en "Once a boer always a f****n boer" rondgeswaai het tydens die hofverskyning van mnr. Theunis Steyn (24), wat glo 'n man doodgery het.
Ná 'n optog deur die dorp is die groep betogers van sowat 100 boere afgesper wat ook buite die hof saamgedrom het.
Mnr. Pieter Groenewald, voorsitter van die VF+ se federale regskommissie, het gesê ingevolge art. 16(2) van die Grondwet word haatspraak verbied. "Die plakkate waarop 'All boers are killers' geskryf is, is haatspraak en daarom 'n oortreding van die Grondwet."
Hy het gesê Suid-Afrikaners moet besef dat haatspraak nie in Suid-Afrika geduld sal word nie. "Die slagspreuke op die plakkate is duidelik teen blanke boere en Afrikaners gemik."
Mnr. Dries Joubert, president van TLU SA-Noord, het gesê die owerheid moes toegesien het dat die slagspreuke nie tydens die betoging vertoon is nie.
Hy het gesê dit sal hom nie verbaas as 'n plaasaanval binnekort in die Dendron-omgewing voorkom nie. "Sulke aksies vuur gemoedere aan en dit is onaanvaarbaar."
Dr. Theo de Jager, ondervoorsitter van Agri-Limpopo, het ook teen die polisie en Limpopo se regering oor die slagspreuke uitgevaar.
"Wat doen die polisie teen haatspraak? As ons nie kan sien dat hulle daarteen gekant is nie, weier ons om deel te hê aan veiligheidstrukture soos die polisie se reserviste."
Agri-Limpopo, die polisie en die plaaslike regering het onlangs oor die veiligheidsituasie, wat georganiseerde landbou bedreig, gepraat, het De Jager gesê. "Sulke goed soos in Dedron versuur verhoudinge van voor af."
Steyn boer op 'n plaas van die Al Drie-boerderye. Sy regspan het intussen reeds met die appèlproses teen die uitspraak van landdros Joe Ramatapo begin om nie borgtog aan Steyn toe te staan nie.
Adv. H.S Goosen het gister gesê die proses is aan die gang, maar hulle het nog nie in die Pretoriase hooggeregshof verskyn nie.
Steyn word steeds in die Dendron-polisieselle aangehou nadat hy mnr. Tshepiso Moremi (18) glo byna drie weke gelede doodgery en nog drie mans beseer het. Hy het glo versuim om ná die ongeluk stil te hou en om dit aan te meld en het na bewering sy bakkie na 'n duikklopper geneem om dit te laat herstel.
Mnr. John Maloba, staatsaanklaer, het aan Beeld gesê die moontlikheid bestaan dat die saak teen Steyn tydens sy volgende verskyning in Julie na die Polokwane-streekhof oorgeplaas sal word.
05-19-2006, 07:46 AM #632
Burgemeester-meubels 'kos soveel soos 4 huise'
'n Nuwe mat van R23 715 en meubels van R101 720 is op pad vir die kantoor van die nuwe burgemeester van die Nokeng tsa Taemane-munisipaliteit.
Belastingbetalers van Cullinan en Rayton gaan eersdaags moontlik vir dié goedere vir me. Anna Digoro se kantoor moet begin opdok.
Beeld het vandeesweek die kwotasies vir Digoro se nuwe kantoormeubels vertroulik bekom.
Digoro meen egter nie dit is buitensporige bedrae nie, al is Nokeng tsa Taemane 'n klein munisipaliteit.
"Nee, ek dink nie dit is só buiten*sporig nie," het Digoro gister gesê toe Beeld haar daaroor uitgevra het.
Volgens die kwotasies sal die maatskappy Cecil Nurse in Pretoria die meubels verskaf.
Carpet World sal Digoro se nuwe Serengeti Wild Cheetah-mat verskaf.
Mnr. Jan Boshoff, DA-leier en voormalige burgemeester, het gesê dit is "gruwelik" dat Digoro soveel geld aan kantoormeubels bestee.
"Die munisipaliteit kon met dié geld vier HOP-huise gebou het. Dit is 'n skande om soveel geld aan 'n kantoor te bestee."
Volgens Boshoff was niks verkeerd met die lessenaar en stoel wat hy nog begin vanjaar gebruik het nie.
Digoro, wat in Maart tot burgemeester verkies is, het sedertdien glo in die munisipale bestuurder, mnr. Bert Boshoff, se kantoor ingetrek. Boshoff moet nou glo met 'n veel kleiner kantoor tevrede wees, maar Digoro wou haar nie daaroor uitlaat nie.
Volgens Jan Boshoff het Digoro haar magte oorskry toe sy die munisipale bestuurder uit sy kantoor geskop het. "Die burgemeester stuur hiermee die boodskap uit dat sy die munisipaliteit se administrasie wil oorneem. Dit is niks anders as direkte inmenging nie."
Digoro het vandeesweek gewys sy wil presies weet wat in dié munisipaliteit gebeur toe drie hoofde, onder wie die munisipale bestuurder, se magte uit die bloute ingeperk is. Die besluit is op 'n raadsvergadering geneem wat op kort kennisgewing gereël is.
Die munisipale bestuurder, die finansiële hoof, mnr. Felix Lötter, en vermoedelik ook die stadsbeplanner, me. Jolien van Rensburg, sal voortaan elke besluit of opdrag aan Digoro moet voorlê vir goedkeuring.
Jan Boshoff meen dié besluit kan dienslewering raak en dringende sake lank laat sloer.
05-19-2006, 07:48 AM #633
ONS IS DIE PRESIDENT EN KEELVOL VIR GEWELD MAAR ONS SIT ARMS GEVOU EN DOEN NIKS OMTRENT DIT NIE!!!!
Mbeki keelvol vir geweld
Mnr. Bantu Holomisa, UDM-leier, wou weet of Mbeki 'n kabinetskomitee sal aanstel om te kyk na regulasies om die dra van wapens in protesoptogte en die intimidasie van nie-stakende werkers te verbied.
Mnr. Johan Zietsman, 'n woordvoerder vir die Suid-Afrikaanse sakekamer (Sacob), het gesê Sacob aanvaar die staking is bedoel om kommer oor werkloosheid en armoede te laat blyk, maar glo nie dit het 'n opbouende bydrae tot 'n oplossing vir die probleem gebied nie.
05-20-2006, 08:23 PM #634
Kommer oor wagte se rol in misdaad
Werknemers van veiligheidsmaatskappye wat derduisende woonhuise en sakepersele bewaak, is waarskynlik betrokke by misdaad soos diefstal en huisbraak.
Groot kommer heers ook oor die moontlikheid dat die inligting wat sulke maatkappye oor hul kliënte het, gesteel word en in verkeerde hande beland.
Asst.komm. Bushie Engelbrecht, adjunk-kommissaris van polisie in Gauteng en een van die land se voorste misdaadkenners, sê aan Rapport die betrokkenheid van veiligheidspersoneellede by misdaadsindikate kom vermoedelik algemeen voor.
"Maar die meeste veiligheidsmaatskappye sal stilbly daaroor omdat dit hul beeld te veel skade sal berokken. Dit gebeur bitter min dat organisasies of maatskappye wat oor veiligheidsinligting beskik, nié die teiken word van georganiseerde misdaadsindikate nie," sê Engelbrecht.
Huis- en motoreienaars betaal maandeliks miljoene rande vir hul veiligheid en versekering, maar besef nie aldag nie dat dié maatskappye toegang tot persoonlike inligting het én mense se bewegings kan dophou sodat hulle weet wie waar in watter voertuig ry.
Mnr. Trevor Devitt, woordvoerder van die versekeraar Outsurance, sê dit is kommerwekkend. "Aan die een kant beveilig jy jouself met die hulp van dié maatskappye, maar weens die menslike element is daar geleenthede om die stelsels te misbruik vir misdaaddoeleindes."
Sover bekend is geen werknemer van 'n veiligheidsmaatskappy nog vervolg omdat kliënte se inligting aan misdaadsindikate gegee is nie. Veiligheidsmaatskappye sê hulle doen alles in hul vermoë om so iets te verhinder.
Die afgelope week het die voertuigopsporingsmaatskappy Tracker egter 'n dringende interne ondersoek begin na die moontlikheid dat van sy werknemers met misdadigers saamwerk.
Mnr. Gareth Crocker, woordvoerder van Tracker, sê 'n man het beweer dat hy voorheen vir Tracker gewerk het en oor 'n tydperk van vyf jaar kliënte se inligting aan 'n voertuigdiefstalsindikaat verskaf het. Vyf voertuie is glo kort daarna gesteel.
Tracker het dié week saam met die polisie se eenheid teen georganiseerde misdaad met 'n landwye ondersoek begin. Drie werknemers is reeds geskors omdat die uitslag van hul stemontledingstoetse, 'n soort leuenverklikkertoets, verdag was.
Die probleme by Tracker het die aandag gefokus op private veiligheidsmaatskappye, waar werknemers se betroubaarheid blykbaar selde getoets word.
Die voertuigopsporingsmaatskappy Matrix en die veiligheidsmaatskappy ADT sê hulle tref voorsorg deur potensiële werknemers se werkgeskiedenis en persoonlike agtergrond te ondersoek.
In beheerkamers word werknemers nie toegelaat om hul private selfone te gebruik nie. Hulle word deur kringtelevisie dopgehou en alle telefoongesprekke en rekenaarbedrywighede word gemonitor.
Personeellede van Tracker en Matrix hoef net twee keer per jaar 'n leuenverklikkertoets af te lê, tensy 'n vermoede bestaan dat onreëlmatighede plaasvind. ADT doen net 'n leuenverklikkertoets in "spesiale gevalle wanneer 'n vermoede is dat iemand betrokke is in 'n voorval".
Hoewel dié toetse nie voldoende is om vas te stel of werknemers oneerlik is nie, is dit 'n belangrike eerste maatreël wat veiligheidsmaatskappye gereeld moet toepas.
Mnr. William Douglas, 'n oudpolisieman wat nou 'n private speurder is, sê ongereelde toetse stel sindikate in staat om genoeg tyd te hê om personeellede oor te haal om inligting aan hulle te verskaf. Voordat die personeellid sy volgende toets aflê, bedank hy en gaan werk doodluiters vir 'n ander maatskappy.
"As dít besig is om te gebeur, het ons 'n baie groot probleem," sê mnr. Boyane Tshehla, hoof van die Instituut vir Sekerheidstudies se misdaad- en-geregtigheidsprogram. Geen navorsing is nog gedoen oor die omvang van veiligheidspersoneel se betrokkenheid by misdaadsindikate nie.
"Dit sal ook moeilik wees om vas te stel of die misdaad wat gepleeg is, die gevolg is van inligting wat uitgelek het. Veiligheidsmaatskappye sal nie noodwendig saamwerk nie."
Hy sê mense kan nou blootgestel en uitgelewer voel, want baie versekeringmaatskappye verplig hulle om veiligheidsmaatskappye se dienste te bekom. In baie gevalle het dié maatskappye selfs sleutels vir huise en toegangshekke.
05-20-2006, 08:27 PM #635
SABC onttrek Mbeki-prent
Die SABC het 'n kaalvuis-dokumentêre program oor pres. Thabo Mbeki se opgang in die ongenaakbare binnepolitiek van die ANC op die nippertjie onttrek ná politieke inmenging deur die korporasie se topbestuur.
SABC3 sou die dokumentêr Woensdagaand om halftien in sy programreeks Unauthorised uitsaai. SABC-grootbase het egter ter elfder ure gelas dat die program nie uitgesaai mag word nie weens die "sensitiewe tydsberekening" daarvan twee weke nadat mnr. Jacob Zuma, die ANC se adjunkpresident en 'n teenstander van Mbeki in die ANC-binnekring, vrygespreek is op aanklag van verkragting.
"Die besluit om die die program te onttrek, was gegrond op vrese van die topbestuur dat die politieke klimaat nie gunstig was vir 'n program soos dié nie," het 'n bron aan City Press, Rapport se susterkoerant, gesê.
Pleks daarvan is 'n program oor die lewe van appèlregter Edwin Cameron uitgesaai nadat dieselfde program twee weke gelede in die Unauthorsied-tydgleuf uitgesaai is.
Betroubaar is ook verneem dat senior ANC-figure soos mnre. Cyril Ramaphosa, Joel Net****enzhe, Jeremy Cronin en Mathews Phosa hul deelname opgeskort het nadat hulle aanvanklik daartoe ingestem het.
Die dokumentêr oor Mbeki duur 24 minute en wys 'n lang uittreksel uit 'n toespraak van oudpres. Nelson Mandela in 1997 op die ANC-konferensie in Mafikeng kort nadat Mbeki onbestrede tot ANC-president verkies is.
In die toespraak waarsku Mandela teen die gevaar van 'n leier wat eenparig verkies is. Só 'n leier kan diegene wat nie met hom saamstem nie, na die kantlyn rangeer of selfs uitwerk. Hy kan hom ook laat omring deur ja-broers, sê Mandela. Die beeldmateriaal wys hoe Mbeki senuagtig rondskuif terwyl Mandela praat, duidelik nie geïmponeer deur sy voorganger se woorde nie.
Die SABC het geen verskoning of verduideliking verstrek vir die haastige onttrekking van die program nie. Twee weke gelede is dit in koerante geadverteer en is kykers "wat wil weet wat Suid-Afrikaners dink van Thabo Mbeki", aangeraai om na die program te kyk.
Me. Redi Direko, vervaardiger van die program en 'n omroeper by Radio 702, het aan City Press gesê sy is nooit verwittig van die besluit om die Mbeki-program te onttrek nie. Sy het navraag gedoen, maar het geen reaksie van die SABC gekry nie.
Vrydag het mnr. Kaizer Kganyago, SABC-woordvoerder, by navraag gesê die program is onttrek omdat die "korrekte interne prosedure vir goedkeuring nie gevolg is nie".
"Daar is besluit om die dokumentêr te onttrek totdat al die prosedures gevolg is. 'n Nuwe uitsaaityd sal bepaal word en die publiek sal behoorlik ingelig word," het hy gesê.
Direko is 'n voormalige SABC- joernalis wat die korporasie verlaat het nadat sy berispe is omdat sy glo oneerbiedig teenoor Mbeki was in 'n onderhoud. Sy sê 'n bron in die presidensie het aan haar gesê haar aanvanklike voorstel om die Mbeki-program te maak, is "vyandig ontvang".
Mnr. Mukoni Rat****anga, Mbeki se woordvoerder, het gister ontken dat daar politieke inmenging was. "Ek praat elke dag met die president. Ons weet nie van enige politieke inmenging van watter aard ook al nie," het hy gesê.
05-20-2006, 08:32 PM #636
Nuwe evaluasie sal SAPD-lede laat swoeg om te slaag
Polisielede landwyd sal binnekort fiks en wapenvaardig moet wees om te voldoen aan die vereistes van 'n strawwe evaluasieprogram wat hul vermoëns tot die uiterste sal beproef.
Om vinnig oor 'n 1,8 meter hoë muur te seil, behendig na bewegende teikens te skiet en jou ewewig te behou op 'n balanspaal waaroor jy nie elke dag trippel nie, sit nie in elke ou (of vrou) se broek nie.
Die afgelope maand het polisielede van die Vaaldriehoek kennis gemaak met die SAPD se Street Survival-program - die eerste van sy soort, wat beoog om lede nie net fiks en wapenvaardig te kry nie, maar ook hul selfbeeld en moreel te verbeter.
Volgens beplanning behoort alle polisielede teen 2008 op dieselfde fiksheidpeil te wees en nie een behoort meer 'n verskoning te hê waarom hy of sy nie vuurwapenvaardig is nie. Insp. Deon Niewoudt, koördineerder: taktiese en straatoorlewing vir die Vaaldriehoek, en sy opleidingspan is die eerste in die land wat die kursus aanbied. Dié span het reeds waardevolle lesse geleer en verbeterings aan toerusting aangebring wat landwyd in die program toegepas sal word.
Volgens Niewoudt is daar jare lank nie van polisielede verwag om fisiek aktief te wees nie. "Baie van ons sit agter lessenaars en papierwerk doen, terwyl bittermin geleentheid kry om agter skelms aan te hardloop of 'n vuurwapen te hanteer."
Vir hom is die moeilikste taak tot dusver om sy taakmag positief ingestel te kry ten opsigte van die kursus. " 'n Paar van die ouer lede het selfs gesê hulle stel nie belang nie, ons kan maar hul vuurwapens vat." Hy hoop die program sal meebring dat SAPD-lede 'n lewenstylverandering ondergaan met die fokus op 'n gesonder leefstyl en 'n positiewe lewensuitkyk.
Vir sommige van die lede is dit 'n prestasie om net die hindernisbaan te voltooi, laat staan nog in die toegelate tyd van 2 minute 30 sekondes. Insp. Johan Schourie, veldopleidingsbeampte in Sharpeville, se vreugde was groot toe hy in sy uniform en koeëlvaste baadjie van 12 kg die baan in 2 minute 46 sekondes voltooi het - hoewel 16 sekondes meer as die toegelate tyd.
"Ek het iets aan myself bewys. Dit was blêrrie lekker . . . en die lekkerte lê in die moeilikheidsgraad," het hy ná sy ronde uitasem gesê.
Polisielede wat nie die opleiding deurloop nie, mag eenvoudig nie 'n vuurwapen besit nie.
Lede wat die evaluering slaag, verwerf akkreditasie van Safety and Security Sector Education and Training Authority (Sasseta), soos deur die Wapenwet vereis word.
Niewoudt en sy span het egter nog 'n lang pad voor om al 3 000 dienende polisielede van hul streek deur die program te kry. En die jaar daarna moet hulle dit alles herhaal. Evaluering geskied jaarliks vir vier jaar ná die eerste opleidingsprogram, en lede moet elke vyf jaar heraansoek doen om akkreditasie.
"Ons hoop om ons polisiemag op só 'n vlak te kry dat misdadigers nie meer sal kan wegkom nie. Een van die redes waarom misdaad so hoog is, is omdat misdadigers veel harder oefen as die polisie," sê Niewoudt.
Die program strek oor maande en behels 'n gesonde eetplan en streng oefenprogram wat gevolg moet word om die fiksheidsevaluasie te kan slaag.
In dié tydperk kom die polisielede en die kursusleiers op vier verskillende dae byeen. Op die derde dag word die fiksheidsevaluasie gedoen en op die vierde dag skryf die lede 'n toets oor alle wetsaspekte van wapenhantering.
05-22-2006, 06:01 AM #637
Hof moet sê oor verdagte se skuldeisers
Die konstitusionele hof as hoogste hof in die land moet nou dringend uitsluitsel gee oor die regsposisie van konkurrente skuldeisers in gevalle waar die skuldenaar 'n vermeende groot misdadiger is en die nasionale vervolgingsgesag (NV) beslag op sy bates lê.
Die NV se pleidooi kom in 'n geding waarin Absa verlof van die appèlhof gekry het om as party toe te tree in 'n geding tussen die NV en Trent Fraser, wat tans verhoorafwagtend is op reuse klagtes van dwelmhandel.
Die NV het reeds op Fraser se luukse huis in Johannesburg beslag gelê.
Fraser het ná die beslaglegging 'n hofbevel gevra dat die NV gedwing moet word om die huis te verkoop en van die wins wat gemaak word, aan hom (Fraser) beskikbaar te stel om vir sy regskoste te betaal. Die Wet op Beslagleggings maak daarvoor voorsiening.
Toe Absa daarvan hoor, het hy tot die geding toegetree omdat die bank reeds vier jaar gelede 'n skuldbevel teen Fraser gekry het vir agterstallige skuld met betrekking tot die verbandbetalings op die betrokke huis.
Absa se argument, wat deur die appèlhof toegestaan is, is dat Absa as konkurrente skuldeiser teen Fraser honderdduisende rande gaan verloor as die NV die huis verkoop en geld aan Fraser beskikbaar stel. Absa het dus 'n regstreekse belang by die verkoop van die huis.
Fraser het teen dié bevel van die appèlhof na die konstitusionele hof appèl aangeteken, waar mondelinge betoog môre aangehoor word.
Die NV is ter elfder ure as party tot môre se geding toegelaat, omdat die NV regsekerheid wil hê oor die omstandighede waarin konkurrente skuldeisers toegelaat moet word om in gedinge tussen hulle en vermeende misdadigers in te meng.
05-22-2006, 06:03 AM #638
Boer deur eie honde doodgebyt
Drie bulhonde het 'n 70-jarige boer van Stella in Noordwes gister op sy plaas aangeval en doodgebyt.
Sy vrou, wat ernstig beseer is in die aanval, is in die hospitaal in Vryburg opgeneem.
Volgens 'n polisiewoordvoerder, inspekteur Emmanuel Reetsang, is die egpaar op hul plaas, Vreugde, deur hul honde aangeval. Dit is nie bekend waarom die honde die boer en sy vrou aangeval het nie.
"Die man is op die toneel dood en sy vrou, wat kop-, arm- en beenwonde opgedoen het, het daarin geslaag om telefonies hulp te ontbied."
Die egpaar se seun het later een van die honde doodgeskiet.
05-22-2006, 01:23 PM #639
Agri SA slyp reeds aan plan vir SA
Boere gaan self regering help met grondhervorming
AGRI SA het reeds begin slyp aan sy Plan vir Landelike Suid Afrika wat op sy kongres in Kimberley die jawoord gekry het. Die plan behels dat kommersiële boere self 'n hand bysit om die regering se doelwitte vir grondhervorming te laat slaag.
Mnr. Lourie Bosman, president van Agri SA, het hierdie week aan Landbou Volksblad gesê hulle het reeds begin om konsepte en voorstelle met provinsiale en bedryfsaffiliasies te bespreek.
Die gedagte is om dan 'n breintrust te skep met al die belanghebbendes soos insetverskaffers en finansierders om werkbare, praktiese modelle te ontwikkel, sê hy.
"Ons wil van ons kant seker maak ons skep praktiese modelle vir die vestiging van nuwe boere, planne wat werk."
Al hierdie stappe gaan reeds vanjaar gedoen word. Daar word reeds telefonies met al Agri SA se affiliasies oorleg gepleeg.
Me. Thoko Didiza, minister van landbou en grondsake, sal dan in kennis gestel word. Sy het Agri SA op die Kimberley kongres ook gevra om te help met die vestiging van boere.
Bosman sê daar word reeds baie deur die verskillende bedrywe soos die suiker en kantoenbedrywe gedoen om nuwe boere te vestig. Dit is net nie gekoördineer nie.
Hy sien Agri SA se Plan vir Landelike Suid Afrika in aansluiting met swart bemagtiging in die landbou (Agri SEB).
Hy sê 'n baie belangrike faset wat op die kongres uitgewys is, is dat die ekonomiese realiteit te alle tye sterk voorkeur moet geniet. Vir Agri SA is die ekonomiese haalbaarheid baie belangrik.
"Van ons kant wil ons nuwe kommersiële toetreders tot die landbou vestig wat gaan oorleef. Dit is belangrik om 'n stabiele, landelike omgewing te skep," het hy gesê.
Verskeie praktiese voorstelle hoe boere self 'n verskil kan maak, is op die kongres gemaak.
Mnr. J.P. Landman, politieke ontleder, het die term "voorsprong operasies" gebruik. Sy voorstel was dat vier of vyf swart boere per distrik gevestig word. "Dan sit die kongres 'n visie op die tafel wat die regering nie kan ignoreer nie. Dan skep ons 'n toekoms," het hy gesê.
Mnr. Christoffel Cloete, president van Agri Wes Kaap, het 'n mikpunt gestel dat tien nuwe kommersiële boere per jaar per provinsie vir die volgende tien jaar gevestig word.
Op 'n stelling dat voorsprong operasies deur generaals in die weermag uitgevoer is en sulke generaals nou nodig is, het mnr. Louw Steytler, president van Vrystaat Landbou (VL), gesê daar is sulke "generaals" in Suid Afrika: Lourie Bosman, Japie Grobler, vorige president van Agri SA, Willie Lewies van die Transvaalse Landbou unie (TLU), wat die kongres bygewoon het, "en die generaals van Nafu (National African Farmers Union)".
"'n Plan moet van die grond af ontwikkel word deur alle boere van alle kleure en dit moet van toepassing gemaak word op die regering."
Mnr. Koos Pienaar, voorsitter van Melk SA, het gesê 'n "paradigmaskuif" is aan't gebeur. Agri SA gaan nie meer net reaktief optree nie. Hy en sy filiale moet 'n plan kry wat Afrika suid van die Sahara ontwikkel en Suid-Afrika 'n sterker landbou uitvoerland maak.